# ที่ นศ ๗๒๘๐๑.๑(สภา)/ว 12 ที่ทำการองค์การบริหารส่วนตำบลกุแหระ

หมู่ที่ ๗ ตำบลกุแหระ อำเภอทุ่งใหญ่

จังหวัดนครศรีธรรมราช ๘๐๒๔๐

22 มีนาคม ๒๕60

เรื่อง รายงานผลการประชุมสภาสมัยวิสามัญ สมัยที่ 1 ประจำปี พ.ศ. ๒๕60

เรียน นายอำเภอทุ่งใหญ่

สิ่งที่ส่งมาด้วย ๑. ประกาศสภาองค์การบริหารส่วนตำบลกุแหระ จำนวน ๑ ฉบับ

๒. สำเนารายงานการประชุมสภาฯ จำนวน ๑ ชุด

ตามที่สภาองค์การบริหารส่วนตำบลกุแหระ ได้ทำการเปิดประชุมสภาสมัยวิสามัญ สมัยที่ 1 ครั้งที่ 1 ประจำปี พ.ศ.๒๕60 เพื่อให้สภาพิจารณาให้ความเห็นชอบจ่ายขาดเงินสะสม ประจำปีงบประมาณพ.ศ. 2560 และเรื่องอื่นๆ เมื่อวันศุกร์ที่ ๑7 มีนาคม ๒๕60 เวลา ๑0.๐๐ น. ณ ห้องประชุมสภาองค์การบริหารส่วนตำบลกุแหระ อำเภอทุ่งใหญ่ จังหวัดนครศรีธรรมราช

บัดนี้ การประชุมดังกล่าวได้เสร็จสิ้นแล้ว สภาองค์การบริหารส่วนตำบลกุแหระ จึงได้แจ้งปิดประกาศรายงานผลการประชุมดังกล่าวให้ทราบ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดทราบ และประชาสัมพันธ์ให้ประชาชนผู้ที่สนใจทราบโดยทั่วกัน

ขอแสดงความนับถือ

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

สำนักงานปลัด

งานกิจการสภา

โทรศัพท์/โทรสาร ๐-๗๕๓๕-๔๘๕๐

<http://www.kurah.go.th>

# ที่ นศ ๗๒๘๐๑.๑(สภา)/ว ๑2 ที่ทำการองค์การบริหารส่วนตำบลกุแหระ

หมู่ที่ ๗ ตำบลกุแหระ อำเภอทุ่งใหญ่

จังหวัดนครศรีธรรมราช ๘๐๒๔๐

22 มีนาคม ๒๕60

เรื่อง รายงานผลการประชุมสภาสมัยวิสามัญ สมัยที่ 1 ครั้งที่ ๑ ประจำปี พ.ศ. ๒๕60

เรียน กำนัน, ผู้ใหญ่บ้าน หมู่ที่ ๑-๒,๔-๘ ผู้ประกาศข่าวประจำหมาบ้าน หมู่ที่ ๑-๘ ตำบลกุแหระ

สิ่งที่ส่งมาด้วย ๑. ประกาศสภาองค์การบริหารส่วนตำบลกุแหระ จำนวน ๑ ฉบับ

๒. สำเนารายงานการประชุมสภาฯ จำนวน ๑ ชุด

ตามที่สภาองค์การบริหารส่วนตำบลกุแหระ ได้ทำการเปิดประชุมสภาสมัยวิสามัญ สมัยที่ 1 ครั้งที่ 1 ประจำปี พ.ศ.๒๕60 เพื่อให้สภาพิจารณาให้ความเห็นชอบจ่ายขาดเงินสะสม ประจำปีงบประมาณพ.ศ. 2560 และเรื่องอื่นๆ เมื่อวันศุกร์ที่ ๑7 มีนาคม ๒๕60 เวลา ๑0.๐๐ น. ณ ห้องประชุมสภาองค์การบริหารส่วนตำบลกุแหระ อำเภอทุ่งใหญ่ จังหวัดนครศรีธรรมราช

บัดนี้ การประชุมดังกล่าวได้เสร็จสิ้นแล้ว สภาองค์การบริหารส่วนตำบลกุแหระ จึงได้แจ้งปิดประกาศรายงานผลการประชุมดังกล่าวให้ทราบ รายละเอียดปรากฏตามสิ่งที่ส่งมาด้วย

จึงเรียนมาเพื่อทราบ และขอให้ประชาสัมพันธ์ทางหอกระจายข่าวประจำหมู่บ้าน, ปิดประกาศ

ณ ที่ศาลาประชุมหมู่บ้าน ให้ประชาชนทราบโดยทั่วกัน

ขอแสดงความนับถือ

( นายไพรสุริยันต์ ชำนาญกิจ )

ประธานสภาองค์การบริหารส่วนตำบลกุแหระ

สำนักงานปลัด

งานกิจการสภา

โทรศัพท์/โทรสาร ๐ ๗๕๓๕ ๔๘๕๐

<http://www.kurah.go.th>.



**ประกาศสภาองค์การบริหารส่วนตำบลกุแหระ**

**เรื่อง รายงานผลการประชุมสภาองค์การบริหารส่วนตำบลกุแหระ สมัยวิสามัญ สมัยที่ 1 ครั้งที่ ๑**

**\*\*\*\*\*\*\*\*\*\*\***

ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยวิสามัญ สมัยที่ 1

ครั้งที่ 1 ประจำปี ๒๕60 ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมจนถึงปัจจุบัน เมื่อวันศุกร์ที่ 17 มีนาคม ๒๕60 เวลา 10.00 น. ณ.ห้องประชุมสภาองค์การบริหารส่วนตำบลกุแหระ อำเภอทุ่งใหญ่ จังหวัดนครศรีธรรมราช นั้น

ฉะนั้น จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภา

ตำบลและองค์การบริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทย

ว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระ

ได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

จึงประกาศให้ทราบโดยทั่วกัน

ประกาศ ณ วันที่ 22 มีนาคม พ.ศ. ๒๕60

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

**สำเนา**

**รายงานการประชุมสภาองค์การบริหารส่วนตำบลกุแหระ**

**สมัยวิสามัญ สมัยที่ 1 ครั้งที่ 1/๒๕60**

**วันที่ 17 มีนาคม ๒๕60**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1  2  3  4  5  6  7  8  9  10  11  12  13  14 | นายไพรสุริยันต์ ชำนาญกิจ  นายอัมรินทร์ ใจดี  นายสุพรชัย แผ่นศิลา  นายอนันต์ ไกรนรา  นายเจริญ พรหมรักษ์  นายภิชากร อริรัตน์  นายสันติศักดิ์ เพชรอาวุธ  นายจักรรินทร์ อินทวงศ์  นายสมพร พงค์ทองเมือง  นายสมเกียรติ พรหมทอง  นายปรึกษา ชัยวิชิต  นายณรงค์ศักดิ์ ตรีชัย  นายทวีศักดิ์ สุดวิลัย  นายพงค์เทพ ช่วยนาค | ประธานสภาฯ  รองประธานสภาฯ  ส.อบต. หมู่ที่ 1  ส.อบต. หมู่ที่ 1  ส.อบต. หมู่ที่ 2  ส.อบต. หมู่ที่ 3  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 8  เลขานุการสภาฯ(ชั่วคราว) | ไพรสุริยันต์ ชำนาญกิจ  อัมรินทร์ ใจดี  สุพรชัย แผ่นศิลา  อนันต์ ไกรนรา  เจริญ พรหมรักษ์  ภิชากร อริรัตน์  สันติศักดิ์ เพชรอาวุธ  จักรรินทร์ อินทวงศ์  สมพร พงค์ทองเมือง  สมเกียรติ พรหมทอง  --  ณรงค์ศักดิ์ ตรีชัย  --  พงค์เทพ ช่วยนาค |  |

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1.  2. | นายปรึกษา ชัยวิชิต  นายทวีศักดิ์ สุดวิลัย | **ส.อบต. หมู่ที่ 7**  **ส.อบต. หมู่ที่ 8** | **---**  **---** |  |

-2-

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| **1.** | **---** | **---** | **---** | **---** |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.  2.  3.  4.  5. | นายสุจิต ชำนาญกิจ  นายสุพจน์ สังข์ทอง  นายอดุลย์ ชนะพล  นายสุรดิษ พรหมหมอเฒ่า  นางสาวอุทัยวรรณ เครือจันทร์ | นายก อบต.  รองนายก  รองนายก  นักพัฒนาชุมชน  เจ้าพนักงานธุรการ  (ผู้ช่วยเหลือด้านงานกิจการสภา) | สุจิต ชำนาญกิจ  สุพจน์ สังข์ทอง  อดุลย์ ชนะพล  สุรดิษ พรหมหมอเฒ่า  อุทัยวรรณ เครือจันทร์ |  |

**เริ่มประชุมเวลา** 10.00 น.

**ระเบียบวาระการประชุม**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

สมัยสามัญ สมัยที่ 1 ครั้งที่ 1 ประจำปี 2560 เมื่อวันที่ 15

กุมภาพันธ์ 2560

**ระเบียบวาระที่ ๓ เรื่องเสนอเพื่อทราบ**

3.1 เรื่องการแก้ไขปัญหาที่ดินทำกินป่าสงวนแห่งชาติป่าคลองกรุงหยัน ที่ดินสาธารณประโยชน์ (ทุ่งใสมะนาว) จากสภาองค์กรชุมชนตำบลกุแหระ หมู่ที่ 2 ตำบลกุแหระ อำเภอทุ่งใหญ่ จังหวัดนครศรีธรรมราช

**ระเบียบวาระที่ ๔ เรื่องเสนอเพื่อพิจารณา**

๔.๑ เรื่องพิจารณาญัตติการจ่ายขาดเงินสะสม ประจำปีงบประมาณ พ.ศ. 25560 เพื่อดำเนินการจัดทำโครงการ จำนวน 17 โครงการ

4.2 ...................................................................................

**ระเบียบวาระที่ ๕ เรื่องอื่น ๆ (ถ้ามี)**

เมื่อเวลา....

-3-

-- เมื่อเวลา ๑0.๐๐ น. นายอัมรินทร์ ใจดี รองประธานสภาฯ ได้ให้สัญญาณเข้าห้องประชุม เพื่อตรวจสอบองค์ประชุม ปรากฏว่าครบองค์ประชุม จึงได้เชิญประธานสภา ฯ จุดธูป เทียน บูชาพระรัตนตรัย กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ ได้แจ้งว่าเนื่องจากวันนี้ นายอรุณศ์กดิ์ ชูแก้ว เลขานุการสภาฯ มีภารกิจเร่งด่วน ไม่สามารถเข้าร่วมการประชุมได้ จึงอาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติม (ฉบับที่ 2) พ.ศ. 2554 ข้อ 19 วรรคสอง ให้สภาท้องถิ่นเลือกสมาชิกฯ หรือข้าราชการ หรือพนักงาน คนหนึ่งเป็นผู้ปฏิบัติหน้าที่เลขานุการสภาท้องถิ่นในการประชุมคราวนั้น จึงขอให้สมาชิกฯ ทุกท่านเสนอชื่อสมาชิกขึ้นมาหนึ่งคน และมีผู้รับรองไม่น้อยกว่าสองคน ขอเชิญเสนอชื่อได้เลยครับ

ที่ประชุม นายอนันต์ ไกรนรา ส.อบต. หมูที่ 1 ได้เสนอชื่อ นายพงค์เทพ ช่วยนาค ส.อบต.หมู่ที่ 5 มี นายสมพร พงค์ทองเมือง ส.อบต หมู่ที่ 6 นายภิชากร อริรัตน์ ส.อบต.หมู่ที่ 3 และ นายณรงค์ศักดิ์ ตรีชัย ส.อบต. หมู่ที่ 8 เป็นผู้รับรอง

ประธานสภาฯ ไม่ทราบว่ามีสมาชิกท่านใดจะเสนอชื่อคนอื่นอีกหรือไม่

ที่ประชุม ไม่มี

ประธานสภาฯ ประกาศว่า นายพงค์เทพ ช่วยนาค ส.อบต.หมู่ที่ 5 เป็นเลขานุการสภา ในการประชุมคราวนี้ และขอเชิญ นายพงค์เทพ ช่วยนาค ทำหน้าที่ เลขานุการสภาฯ ขอเชิญครับ

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

สมัยสามัญ สมัยที่ 1 ครั้งที่1 ประจำปี 2560 เมื่อวันที่ 15 กุมภาพันธ์ 2560

ประธานสภา ฯ ขอให้สมาชิกทุกท่านตรวจดูรายงานการประชุมครั้งที่ผ่านมาว่าถูกต้องหรือไม่ มีส่วนใดที่ต้องแก้ไขบ้าง

ขอเชิญ เลขานุการสภาฯ อ่านสรุปรายงานผลการประชุมครั้งที่ผ่านมา เพื่อให้ที่ประชุมพิจารณารับรอง

เลขานุการสภา .ได้อ่านสรุปรายงานการประชุมสภาสมัยสามัญ สมัยที่ 1 ครั้งที่ 1

ประจำปี พ.ศ. 2560 เมื่อวันที่ 15 กุมภาพันธ์ 2560 เพื่อให้ที่ประชุมมีมติรับรอง

ที่ประชุม ที่ประชุมมีมติรับรองไม่มีการแก้ไข

รับรอง 11 เสียง

ไม่รับรอง - เสียง

งดออกเสียง 1 เสียง

ระเบียบ...

-4-

**ระเบียบวาระที่ ๓ เรื่องเสนอเพื่อทราบ**

ได้มอบเลขานุการสภาฯ เสนอเรื่องเพื่อทราบ

เลขานุการสภาฯ ด้วยทางสภาองค์กรชุมชนตำบลกุแหระ ได้มีหนังสือแจ้งขอให้สภาฯ

นำเรื่องการแก้ไขปัญหาที่ดินทำกินป่าสงวนแห่งชาติป่าคลองกรุงหยัน ที่ดินสาธารณประโยชน์ (ทุ่งใสมะนาว) จากสภาองค์กรชุมชนตำบล กุแหระ หมู่ที่ 2 ตำบลกุแหระ อำเภอทุ่งใหญ่ จังหวัดนครศรีธรรมราช เพื่อให้สภาทราบ

นายกฯ เนื่องจากเมื่อตอนเช้าได้รับแจ้งจากเจ้าหน้าที่ขององค์กรชุมชน ว่าไม่สามารถเข้ามาร่วมชี้แจงได้ เนื่องจากเจ้าหน้าที่และเอกสารไม่พร้อม จึงจะขอนำไปเข้าที่ประชุมสภาฯ ในคราวต่อไป

ที่ประชุม รับทราบ

**ระเบียบวาระที่ 4 เรื่องเสนอเพื่อพิจารณา**

4.1 เรื่องพิจารณาญัตติการจ่ายขาดเงินสะสม ประจำปี 2560 เพื่อดำเนินการจัดทำโครงการ จำนวน 17 โครงการ

ประธานสภาฯ เนื่องจากผู้บริหารได้เสนอญัตติ เพื่อให้สภาพิจารณาจ่ายขาดเงินสะสม ประจำปีงบประมาณ 2560 จึงขอเชิญนายกฯได้ชี้แจงต่อสภา ฯ

นายก อบต. เพื่อให้การปฏิบัติเป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 ข้อ 89 การจ่ายขาดจากเงินสะสมจะต้องได้รับอนุมัติจากสภาท้องถิ่น และขอรายงานยอดเงินสะสม ซึ่งทางกองคลังได้ตรวจสอบยอดเงินสะสม ณ วันที่ 10 มีนาคม 25560 ดังนี้ เงินสะสมที่ อบต. สำรองไว้เพื่อจ่ายเป็นค่าใช้จ่ายประจำ จำนวน 2,680,559 บาท และสำรองไว้เพื่อใช้ในกรณีฉุกเฉินที่มีสาธารณภัยเกิดขึ้น จำนวน 168,18652 บาท รวมยอดเงินสะสมคงเหลือ ณ วันที่10 มีนาคม 2560 ทั้งสิ้น 2,848,745.52 บาท

และเนื่องจากถนนหลายสายในพื้นที่ตำบลกุแหระ ได้เกิดการชำรุดเสียหายยากต่อการสัญจรไปมา ซึ่งทำให้ราษฎรในพื้นที่ได้รับความเดือดร้อน ดังนั้นทางคณะผู้บริหารจึงมีความจำเป็นต้องเสนอญัตติต่อสภา ฯ เพื่อพิจารณาให้ความเห็นชอบจ่ายขาดเงินสะสม ประจำปีงบประมาณ 2560 เพื่อดำเนินการจัดทำโครงการซ่อมแซมถนน จำนวน 17 โครงการ ดังนี้

1. โครงการ...

-5-

1. โครงการ ซ่อมแซมถนนสายสี่แยกท่าดิน-คลองสินปุน หมู่ที่ 1

โดยทำการเกรดวัชพืชและผิวทาง ความยาว 250 เมตร หรือพื้นที่ไม่ น้อยกว่า 1,250 ตร.ม. ลงหินผุถมหลุมบ่อ จำนวน 75 ลบ.ม. งานซ่อม DBST. พื้นที่ไม่น้อยกว่า 150 ตร.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 84,000 บาท**

2. โครงการ ซ่อมแซมถนนสายแยกท่าดิน-คลองสินปุน หมู่ที่ 1

โดยทำการเกรดวัชพืชและผิวทาง ความยาว 800 เมตร หรือพื้นที่ ไม่น้อยกว่า 4,000 ตร.ม. ลงหินผุถมหลุมบ่อ จำนวน 150 ลบ.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 73,000 บาท**

3. โครงการ ซ่อมแซมถนนสายควนแตระ หมู่ที่ 1 โดยทำการเกรดวัชพืชและผิวทาง ความยาว 1,000 เมตร หรือพื้นที่ไม่น้อยกว่า 3,000 ตร.ม. ลงหินผุถมหลุมบ่อ จำนวน 150 ลบ.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 65,000 บาท**

4. โครงการ ซ่อมแซมถนนสายหน้าเขาดิน หมู่ที่ 2 โดยทำการเกรด วัชพืชและผิวทาง ความยาว 850 เมตร หรือพื้นที่ไม่น้อยกว่า 3,400 ตร.ม. ลงหินผุถมหลุมบ่อ จำนวน 225 ลบ.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 88,000 บาท**

5. โครงการ ซ่อมแซมถนนสายเขาทะลุ-ควนกลาง หมู่ที่ 2 โดยทำการเกรดวัชพืชและผิวทาง ความยาว 1,600 เมตร หรือพื้นที่ไม่น้อยกว่า 8,000 ตร.ม. ลงหินผุถมหลุมบ่อ จำนวน 300 ลบ.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 143,000 บาท**

6. โครงการ ซ่อมแซมถนนสายนาบ้านใต้ หมู่ที่ 3 โดยทำการเกรดวัชพืชและผิวทาง ความยาว 1,560 เมตร หรือพื้นที่ไม่น้อยกว่า 7,800 ตร.ม. ลงหินผุถมหลุมบ่อ จำนวน 450 ลบ.ม. และเกรดเกลี่ยให้

ความชื้น...

-6-

ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย งบประมาณ 181,000 บาท

7. โครงการซ่อมแซมถนนสายแยกนาบ้านใต้-คลองสินปุน หมู่ที่ 3 โดยทำการเกรดวัชพืชและผิวทาง ความยาว 1,000 เมตร หรือพื้นที่ไม่น้อยกว่า 5,000 ตร.ม. ลงหินผุถมหลุมบ่อ จำนวน 75 ลบ.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย งบประมาณ 61,000 บาท

8. โครงการ ซ่อมแซมถนนสายวังหินลับ หมูที่ 4 โดยทำการเกรดวัชพืชและผิวทาง ความยาว 1,700 เมตร หรือพื้นที่ไม่น้อยกว่า 8,500 ตร.ม. ลงหินผุถมหลุมบ่อ จำนวน 375 ลบ.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน

1 ป้าย งบประมาณ 167,000 บาท

9. สายควนเคี่ยม-ห้อยหลาง หมูที่ 4 โดยทำการเกรดวัชพืชและผิวทาง ความยาว 2,250 เมตร หรือพื้นที่ไม่น้อยกว่า11,250 ตร.ม.ลงหินผุถมหลุมบ่อ จำนวน 300 ลบ.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย งบประมาณ 169,000บาท

10. โครงการซ่อมแซมถนนสายซอยสิบ หมูที่ 5 โดยทำการเกรดวัชพืชและผิวทาง ความยาว 1,645 เมตร หรือพื้นที่ไม่น้อยกว่า 8,225 ตร.ม. ลงหินผุถมหลุมบ่อ จำนวน 300 ลบ.ม. และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย งบประมาณ 145,000 บาท

11. โครงการ ซ่อมแซมถนนสายบ้านวัน-ภูเขาดิน หมูที่ 5 โดยทำการเกรดวัชพืชและผิวทาง ความยาว 1,130 เมตร หรือพื้นที่ไม่น้อยกว่า 5,650 ตร.ม. ลงหินผุถมหลุมบ่อ จำนวน 375 ลบ.ม. และเกรดเกลี่ยให้ความชื้นแล้วบดอัด ฝังท่อ คสล.มอก. ชั้น 3 Ø 0.40 ม. จำนวน 8 ท่อน ยาแนวท่อทุกจุด พร้อมปักป้ายประชาสัมพันธ์ จำนวน 1 ป้าย **งบประมาณ 154,000 บาท**

12. โครงการ ซ่อมแซมถนนสายสวนพริก หมู่ที่ 6 โดยทำการเกรดวัชพืช

และผิว...

-7-

และผิวทาง ความยาว 1,640 เมตร หรือพื้นที่ไม่น้อยกว่า 8,200 ตร.ม.

ลงหินผุถมหลุมบ่อ จำนวน 195 ลบ.ม.และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 117,000 บาท**

13. โครงการ ซ่อมแซมถนนสายแยกสวนพริก-ถนนหน้าอ่างเก็บน้ำ หมู่ที่ 6 โดยทำการเกรดวัชพืชและผิวทาง ความยาว 500 เมตร หรือพื้นที่ไม่น้อยกว่า 2,500 ตร.ม. ลงหินผุถมหลุมบ่อ จำนวน 50 ลบ.ม. และเกรดเกลี่ยให้ความชื้นแล้วบดอัด พร้อมปักป้าย ประชาสัมพันธ์ จำนวน 1 ป้าย **งบประมาณ 35,000 บาท**

14. โครงการ ซ่อมแซมถนนสายสี่แยกท่าดิน-จฬภ.4 หมู่ที่ 7 โดยทำการเกรดวัชพืชและผิวทาง ความยาว 1,600 เมตร หรือพื้นที่ไม่น้อยกว่า 8,000 ตร.ม. ลงหินผุถมหลุมบ่อ จำนวน 195 ลบ.ม และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 116,000 บาท**

15 .โครงการ ซ่อมแซมถนนสายด่านเสือข้าม หมู่ที่ 7 โดยทำการเกรดวัชพืชและผิวทาง ความยาว 1,200 เมตร หรือพื้นที่ไม่น้อยกว่า 6,000 ตร.ม. ลงหินผุถมหลุมบ่อ จำนวน 300 ลบ.ม. และเกรดเกลี่ยให้ความชื้นแล้วบดอัด ฝังท่อ คสล.มอก. ชั้น 3 Ø 1.50 ม. จำนวน 8 ท่อน ยาแนวท่อทุกจุด พร้อมปักป้ายประชาสัมพันธ์ จำนวน 1 ป้าย **งบประมาณ 179,000 บาท**

16. โครงการ ซ่อมแซมถนนสายกุมารจันทร์อุทิศ หมูที่ 8 โดยทำการเกรดวัชพืชและผิวทาง ความยาว 1,050 เมตร หรือพื้นที่ไม่น้อยกว่า 5,250 ตร.ม. ลงหินผุถมหลุมบ่อ จำนวน 150 ลบ.ม.และเกรดเกลี่ยให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 83,000 บาท**

17. โครงการ ซ่อมแซมถนนสายนายจรัญ แย้มมลิ หมู่ที่ 8 โดยทำการเกรดวัชพืชและผิวทาง ความยาว 1,960 เมตร หรือพื้นที่ไม่น้อยกว่า 9,800 ตร.ม. ลงหินผุถมหลุมบ่อ จำนวน 225 ลบ.ม.และเกรดเกลี่ย

ให้ความ...

-8 -

ให้ความชื้นแล้วบดอัด พร้อมปักป้ายประชาสัมพันธ์ จำนวน 1 ป้าย **งบประมาณ 138,000 บาท**

**งบประมาณรวมทั้งหมด 1,998,000 บาท (หนึ่งล้านเก้าแสนเก้าหมื่นแปดพันบาทถ้วน)**

ประธานสภาฯ ได้เปิดโอกาสให้สภาได้อภิปราย

ที่ประชุม ไม่มีใครอภิปราย

นายก ฯ ถึงเพื่อนสมาชิกไม่มีอะไรจะซักถาม กระผมก็จะขอเรียนชี้แจงให้เพื่อนสมาชิก ฯ เข้าใจว่า เนื่องจากถนนที่ชำรุดมีอยู่หลายสาย แต่กระผมจะเกลี่ยให้กับทุกหมู่บ้านอย่างทั่วถึง โดยจะคำนึงถึงสายที่เป็นหลักๆ และสายที่มีความจำเป็นเร่งด่วนก่อน ซึ่งถ้าดำเนินการทุกสายงบประมาณจะไม่เพียงพอ ส่วนสายที่เหลือต้องจ่ายเงินทุนสำรองจ่ายเงินสะสม เพื่อจะนำไปดำเนินการ และต้องประมาณการราคาใหม่ ซึ่งการประมาณการราคาใช้ได้แค่สามสิบวัน แต่ตอนนี้เรามีข้อมูลไว้หมดแล้ว วันไหนพร้อมจะขออนุมัติสภาฯ เพื่อดำเนินการต่อไป และขอฝากให้เพื่อนๆ สมาชิกช่วยตรวจสอบดูว่าสายไหนที่ได้รับความเดือดร้อนก็ขอให้ดูไว้ เพื่อจะได้พิจารณาต่อไป

ประธาน ขอมติที่ประชุมว่าจะอนุมัติให้จ่ายขาดเงินสะสม ประจำปีงบประมาณ 2560 จำนวน **1,998,000 บาท** เพื่อจะดำเนินโครงการซ่อมแซมถนน หมู่ที่ 1–8 จำนวน 17 โครงการ ได้หรือไม่

มติที่ประชุม ที่ประชุมมีมติ

อนุมัติ 11 เสียง

ไม่อนุมัติ - เสียง

งดออกเสียง 1 เสียง

**ระเบียบวาระที่ 5 เรื่องอื่น ๆ**

ประธานสภาฯ ได้เปิดโอกาสให้เพื่อนสมาชิกได้นำเสนอเรื่องอื่นๆ

ที่ประชุม นายอนันต์ ไกรนรา ส.อบต.หมู่ที่ 1 สอบถามเรื่องถนนสายทุ่งนาใหญ่ หมู่ที่ 1 จะดำเนินการวันไหน เนื่องจากประชาชนฝากถามมา

ที่ประชุม นายสันติศักดิ์ เพชรอาวุธ ส.อบต.หมู่ที่ 5 สอบถามเรื่องงานล่าช้า ซึ่งงานทุกอย่างที่เกิดขึ้นในปีงบประมาณ 2560 ไม่ว่าจะเป็นโครงการจ่ายขาดเงินสะสม หรือโครงการจากข้อบัญญัติฯ โดยงานทุกอย่างได้ผ่านสภาฯ ไปแล้ว แต่ทำไมถึงยังล่าช้า ซึ่งไม่เหมือนปีงบประมาณก่อนๆ ที่ผ่านมา

ที่ประชุม นายพงค์เทพ ช่วยนาค ส.อบต.หมู่ที่ 5 อยากจะสอบถามนายก สองเรื่อง คือ เรื่องของการพิจารณางานและโครงการทั้งหมดในแต่ละเรื่อง

ที่ท่าน...

-9-

แต่ละครั้งที่ท่านได้วางนโยบายไว้และกระจายงานย่างไร เพื่อให้เป็นไปอย่างถูกต้องและเหมาะสมกับความเดือดร้อนของประชาชนในพื้นที่ได้ ตามที่ท่านได้วางนโยบายไว้ เช่นการพิจารณาการดำเนินการซ่อมแซมถนนสายซอยสิบ ซึ่งกระผมเห็นว่าเป็นเรื่องที่เหมาะสม ส่วนถนนสายบ้านนายวัน ซึ่งถนนสายนั้นมีประชากร และผู้ใช้เส้นทาง มีผู้ใช้ถนน กระผมอยากจะทราบถึงการพิจารณาในการดำเนินการว่าทำไมถึงดำเนินการก่อนสายอื่น และเรื่องการให้ความช่วยเหลือราษฎรในพื้นที่ เรื่องการขาดแคลนน้ำ อุปโภค – บริโภค ซึ่งเกิดจากภัยแล้งที่กำลังจะมาถึงนี้

ที่ประชุม นายณรงค์ศักดิ์ ตรีชัย ส.อบต.หมู่ที่ 8 สอบถามเรื่องการขยายเขตประปา ซอย บ้านนายจรัญ แย้มมะลิ หมู่ที่ 8 จะดำเนินการเมื่อไหร่

ที่ประชุม นายสันติศักดิ์ เพชรอาวุธ ส. อบต.หมู่ที่ 5 ตอนนี้เกิดภัยแล้งแต่ไม่ถึงกับหนักมาก แต่ราษฎรเริ่มขาดแคลนน้ำแล้วในช่วงนี้ น้ำในบ่อน้ำตื้นเริ่มแห้งขอด สำหรับประปา หมู่ที่ 2, 5 จะดำเนินการได้ในช่วงไหน เวลาใด มันติดขัดตรงไหน อย่างไร ในการที่จะดำเนินการ

ที่ประชุม นายเจริญ พรหมรักษ์ ส.อบต. หมู่ที่ 2 กระผมสงสัยว่าถนนสาย สปก. ได้ดำเนินการเกรดเกลี่ยแล้ว แต่ในจ่ายขาดเงินสะสมรอบนี้มีถนนสายเขาทะลุเข้ามาร่วมด้วย จะทำอย่างไร

ประธานสภาฯ ถามว่ามีสมาชิกท่านใดจะสอบถามอีกหรือไม่ ถ้าไม่มี ขอให้นายกได้ชี้แจงข้อซักถาม ขอเชิญครับ

นายก อบต. ขอขอบคุณเพื่อนสมาชิกฯ ที่เป็นห่วงเป็นใยในการปฏิบัติหน้าที่ของผู้บริหาร และห่วงใยในความเดือดร้อนของประชาชน สำหรับโครงการจ่ายขาดเงินสะสมรอบแรก โดยกองช่างได้รายงานว่าผู้รับเหมาได้ทำสัญญาแล้ว และตอนนี้อยู่ในขั้นตอนการดำเนินการของผู้รับจ้าง เป็นสิทธิของผู้รับจ้างที่จะทำให้เสร็จตามสัญญา ถ้าไม่แล้วเสร็จเราก็ต้องปรับ ซึ่งก็เป็นไปตามขั้นตอน ส่วนถนนสายทุ่งนาใหญ่ หมู่ที่ 1 อยู่ในจ่ายขาดเงินสะสมรอบนี้ หวังว่าเพื่อสมาชิก หมู่ที่ 1 คงเข้าใจ และขอให้ชี้แจงให้ประชาชนเข้าใจด้วย

ที่ประชุม ตอบข้อหารือ เพื่อนสมาชิก หมูที่ 5 ที่ถามว่าทำไมงานล่าช้า เนื่องจากงานทุกอย่างต้องทำไปตามขั้นตอน ตามขบวนการ มีห้วงระยะเวลาที่กำหนด ซึ่งผู้บริหารเองก็ไม่ได้นิ่งนอนใจ และสำหรับกองช่างเองก็มี ผอ.กองช่าง อยู่คนเดียว ต้องทำทุกอย่างเราต้องเข้าใจและเห็นใจ แต่งานทุกอย่างกำลังดำเนินการอย่างเร่งรีบเต็มที่

ที่ประชุม ตอบข้อหารือ เพื่อนสมาชิกหมู่ที่ 2 สำหรับถนนสาย ส.ป.ก .อยู่ในจ่าย

ขาดเงิน...

-10-

ขาดเงินสะสมรอบที่ผ่านมา และสายเขาทะลุอยู่ในจ่ายขาดเงินสะสม

รอบนี้ไม่ได้ซ้ำซ้อนกัน ซึ่งทั้งสองสายก็ดำเนินการตามปกติ

ที่ประชุม ตอบข้อหารือ เพื่อนสมาชิก หมู่ที่ 5 เรื่องการช่วยเหลือราษฎรในพื้นที่การขาดแคลนน้ำในการอุปโภค- บริโภค ที่ได้รับผลกระทบจากภัยแล้งที่กำลังจะมาถึง ถ้าเกิดแล้งมากฉุกเฉินจะใช้เงินงบกลางเพื่อแก้ไขปัญหาทุกหมู่บ้านเหมือนทุกๆปีที่ผ่านมา สำหรับการพิจารณางานและโครงการต่าง ๆได้ชี้แจงไปแล้วข้างต้น ส่วนการซ่อมแซมถนนสายบ้านนายวัน สายนั้นถ้าฝนตกจะทำงานลำบากจึงทำให้ล่าช้าสักนิด

ที่ประชุม ตอบข้อหารือ เพื่อนสมาชิก หมู่ที่ 8 เรื่องการขยายเขตประปา ตอนนี้การขยายเขตประปาทุกเส้นกำลังดำเนินการอยู่ ไม่ได้นิ่งนอนใจ โดยจะดำเนินการให้แล้วเสร็จโดยเร็ว และขอให้เพื่อนสมาชิกทุกท่านช่วยกันดูเป็นหูเป็นตาให้ด้วย ช่วยพูดคุยและชี้แจงกับชาวบ้านในพื้นที่ให้เข้าใจด้วยว่าเรากำลังทำอะไรอยู่ แต่ส่วนที่มีปัญหาหนัก ก็คือ เรื่องของหม้อแปลนไฟฟ้าของประปาตัวใหญ่ ของ หมู่ที่ 2,5 เพราะตอนนี้ได้มีหนังสือเข้ามาด้วย เรื่อง การจัดซื้อหม้อแปลนไฟฟ้า ซึ่งอุดหนุนไม่ได้ต้องหาช่องทางว่าทำอย่างไรที่จะแก้ไขปัญหานี้ ซึ่งกระผมได้ไปพบกับผู้จัดการ การไฟฟ้าส่วนภูมิภาคทุ่งใหญ่ เพื่อปรึกษาหารือในการแก้ไขปัญหาให้ใช้การได้เพราะช่วงนี้กำลังจะเกิดภัยแล้ง ซึ่งกระผมก็ต้องขอบขอบคุณท่านที่ให้ความร่วมมือและสัญญาว่าจะเข้าไปช่วยเหลือ เพราะเป็นการช่วยเหลือและแก้ไขปัญหาให้กับประชาชนด้วย กระผมขอให้เพื่อนสมาชิกทุกท่านมั่นใจว่าเราจะแก้ไขปัญหานี้ไปได้ก่อนที่จะมีหม้อแปลนไฟฟ้าใช้อย่างยั่งยืน และต้องขอขอบคุณเพื่อนสมาชิกทุกท่านที่ให้ความร่วมมือในการดำเนินการโครงการจ้างแรงงานราษฎรเพื่อสร้างรายได้ให้กับประชาชนที่ประสบเหตุอุทกภัย ซึ่งงานทุกอย่างที่ออกมาคุ้มค่ากับเงินทุกบาทที่ดำเนินการไป

ประธานสภาฯ ต่อไป นักพัฒนาชุมชนมีเรื่องที่จะชี้แจง ขอเชิญ นักพัฒนาชุมชน นายสุรดิษ พรหมหมอเฒ่า ได้ชี้แจง

นักพัฒนาชุมชน กล่าวขอบคุณ ขอชี้แจงเรื่อง การจัดงานวันผู้สูงอายุ ซึ่งทราบกันดีอยู่แล้วว่า วันที่ 10 เมษายน ของทุกปี เป็นวันผู้สูงอายุ ซึ่งในปีนี้เราจะจัด ณ.ที่ทำการองค์การบริหารส่วนตำบลกุแหระ โดยได้กำหนดว่าจะต้องมีผู้สูงอายุเข้าร่วมโครงการ หมู่บ้านละ 50 คนขอให้สมาชิกทุกท่านช่วยประชาสัมพันธ์ให้ผู้สูงอายุทราบและเข้าใจด้วย และขอให้เพื่อนสมาชิกจัดส่งรายชื่อผู้เข้าร่วมตามแบบฟอร์มที่กำหนด และขอแจ้งเรื่อง

โครงการ...

-11-

โครงการจ้างแรงงานราษฎรเพื่อสร้างรายได้ให้กับประชาชนที่ประสบเหตุอุทกภัย โดยขอให้สมาชิกช่วยจัดส่งเอกสาร หลักฐานต่างๆ ที่ได้ขอไป เช่น ภาพถ่ายมายื่นให้ครบด้วย ขอคุณครับ

ประธานสภา ฯ กล่าวขอบคุณทุกท่านที่มาประชุมในวันนี้ และให้ความร่วมมือเป็นอย่างดี สำหรับวันนี้ขอปิดประชุม

**ปิดประชุมเวลา** 15.30 น.

(ลงชื่อ) พงค์เทพ ช่วยนาค ผู้จดรายงานการประชุม

(นายพงค์เทพ ช่วยนาค)

เลขานุการสภาองค์การบริหารส่วนตำบลกุแหระ

(ลงชื่อ) ไพรสุริยันต์ ชำนาญกิจ ผู้รับรองรายงานการประชุม

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

**รับรองสำเนารายงานการประชุม**

(ลงชื่อ) คณะกรรมการตรวจรายงานการประชุม

( นายภิชากร อริรัตน์ )

(ลงชื่อ) คณะกรรมการตรวจรายงานการประชุม

( นายสมพร พงค์ทองเมือง )

(ลงชื่อ) คณะกรรมการตรวจรายงานการประชุม

( นายปรึกษา ชัยวิชิต )

(ลงชื่อ) คณะกรรมการตรวจรายงานการประชุม

( นายสันติศักดิ์ เพชรอาวุธ )

รับรองสำเนาถูกต้อง

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ